ธกส.หั่นรางวัลสลาก10ล้าน เพิ่มรางวัลเล็กเป็น1.2ล้านรางวัลต่อเดือน
ธ.ก.ส.เปิดรับฝากสลาก ชุดเกษตรมั่งคั่ง ลดรางวัลใหญ่เหลือ 10 ล้าน เพิ่มรางวัลเล็กหวังเจาะตลาดลูกค้ารายย่อย  เริ่มรับฝากชุดใหม่18ก.ย.นี้
19 ก.ย. 2560

ธ.ก.ส.เปิดรับฝากสลาก ชุดเกษตรมั่งคั่ง ลดรางวัลใหญ่เหลือ 10 ล้าน เพิ่มรางวัลเล็กหวังเจาะตลาดลูกค้ารายย่อย  เริ่มรับฝากชุดใหม่18ก.ย.นี้ นายสมศักดิ์ กังธีระวัฒน์ รอง ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า สลากออมทรัพย์ ธ.ก.ส.ชุดเกษตรมั่งคั่ง เริ่มรับฝากวันที่ 18 ก.ย. 2560 นี้ ราคาหน่วยละ 100 บาท รับฝาก 600 ล้านหน่วย รวมเป็นเงิน 6 หมื่นล้านบาท อายุสลาก 3 ปี ออกรางวัลครั้งแรก 16 ต.ค. 2560 รางวัลที่ 1 มูลค่า 10 ล้านบาท รางวัลที่ 1 ต่างหมวดมี 59 รางวัล รางวัลละ 2 หมื่นบาท รางวัลที่ 2 หมุน 3 ครั้งมี 180 รางวัล รางวัลละ 1 หมื่นบาท รางวัลที่ 3 หมุน 10 ครั้ง มี 600 รางวัล รางวัลละ 5,000 บาท รางวัลที่ 4 หมุน 20 ครั้ง มี 1,200 รางวัล รางวัลละ 2,000 บาท รางวัลที่ 5 หมุน 100 ครั้ง มี 6,000 รางวัล รางวัลละ 1,000 บาท รางวัลเลขท้าย 4 ตัว หมุน 1 ครั้ง มี 6 หมื่นรางวัล รางวัลละ 90 บาท รางวัลเลขท้าย 3 ตัว หมุน 2 ครั้ง มี 1.2 ล้านรางวัล รางวัลละ 45 บาททั้งนี้ รวมเป็นรางวัลต่อเดือนทั้งสิ้น 1.26 ล้านรางวัล คิดเป็นเงิน 83.7 ล้านบาท และเมื่อฝากครบกำหนด 3 ปี จะได้รับดอกเบี้ย 0.75% คิดเป็นอัตราดอกเบี้ย 0.25% ต่อปี กรณีฝากตั้งแต่ 1 แสนบาทขึ้นไปได้รับผลตอบแทน 1.330% ต่อปี คิดจากการรวมรางวัลเลขท้าย 3 ตัว หากฝากตั้งแต่ 1 ล้านบาทขึ้นไปได้รับผลตอบแทน 1.438% ต่อปี คิดจากการรวมรางวัลเลขท้าย 3 ตัว และ 4 ตัวนอกจากนี้ ยังมีสิทธิลุ้นรางวัลพิเศษเงินสดมูลค่า 1 ล้านบาท 9 รางวัล แบ่งการจับรางวัล 3 ครั้ง ครั้งที่ 1 ในวันที่ 16 ธ.ค. 2560 ชิงรางวัลพิเศษ 3 รางวัล ครั้งที่ 2 ในวันที่ 16 มี.ค. 2561 ชิงรางวัลพิเศษ 3 รางวัล และในครั้งที่ 3 วันที่ 16 มิ.ย. 2561 ชิงรางวัลพิเศษ 3 รางวัลรายงานข่าวจาก ธ.ก.ส. เปิดเผยว่า ธ.ก.ส.ได้ปรับลดรางวัลใหญ่ลงจาก 20 เหลือ 10 ล้านบาท และไปเพิ่มรางวัลเลขท้าย 3 ตัว ถึง 1.2 ล้านรางวัล จากเดิมมี 1.4 แสนรางวัล และลดรางวัลจาก 200 บาท เหลือรางวัลละ 45 บาท เพื่อเจาะตลาดลูกค้าเงินออมรายย่อย